
Ministru kabineta rīkojums Nr. 703
Rīgā 2023. gada 27. oktobrī (prot. Nr. 53 34. §)
Par valsts kustamās mantas nodošanu bez atlīdzības Ukrainai
· 1. Saskaņā ar Publiskas personas mantas atsavināšanas likuma 43.1 panta pirmo daļu atļaut Veselības ministrijai (Neatliekamās medicīniskās palīdzības dienestam) nodot Ukrainai (Ukrainas Nacionālajai policijai, Ukrainas Aizsardzības ministrijai, Ukrainas Nacionālās Gvardes uzdevumu vienībai un Ukrainas Veselības ministrijai) bez atlīdzības šādu valsts kustamo mantu ar kopējo bilances vērtību 163 146,94 euro:
· 1.1. vienu medicīnisko transportlīdzekli Mercedes Benz Sprinter 315 4x2 ar aprīkojumu;
· 1.2. divus medicīniskos transportlīdzekļus Volkswagen Crafter ar aprīkojumu;
· 1.3. divus medicīniskos transportlīdzekļus Mercedes Benz Sprinter 318 4x2 ar aprīkojumu;
· 1.4. 16 medicīniskos transportlīdzekļus Mercedes Benz Sprinter 316 4x2 ar aprīkojumu;
· 1.5. 40 medicīniskos transportlīdzekļus Mercedes Benz Sprinter 316 4x4 ar aprīkojumu.
· 2. Neatliekamās medicīniskās palīdzības dienestam atbilstoši Ministru kabineta 2006. gada 25. jūlija noteikumu Nr. 618 "Kārtība, kādā valsts kustamo mantu nodod bez atlīdzības ārvalstu valdību un starpvalstu organizāciju īpašumā" 4. punktam sagatavot un parakstīt nodošanas un pieņemšanas aktu par šā rīkojuma 1. punktā minēto transportlīdzekļu nodošanu Ukrainas valdības institūcijām. Neatliekamās medicīniskās palīdzības dienesta direktoram apstiprināt parakstīto nodošanas un pieņemšanas aktu.
· 3. Lai šā rīkojuma 1. punktā minētos transportlīdzekļus nodotu bez atlīdzības, Neatliekamās medicīniskās palīdzības dienestam sadarboties ar biedrību "Mūsu ligzda" (reģistrācijas Nr. 40008112615), kas nodrošinās to nogādāšanu Ukrainā un nodošanu Ukrainas valdības institūcijām, kā arī īstenos visas nepieciešamās darbības, tai skaitā nodrošinās tehnisko apkopi un remontdarbus un segs visus ar transportēšanu saistītos izdevumus.

